Document ID: /roh_data/filtered/fineweb-2-filterrobots_roh.jsonl.gz/28827

L’organisatura per quest onn, la Baselgia evangelica refurmada dal Grischun, n’ha betg dà luc ed ha surpiglià dad organisar la Sinoda da missiun il 2022 a Tavau. Las commembras ed ils commembers da la Missiun 21 sa chattan questa fin d’emna tuttina – els han spustà lur inscunter en la rait.
Tranter dunnas ed umens dal Chile e la Bolivia, da la Nigeria ed il Sudan dal Sid, da la Germania e la Corea dal Sid è er la Grischuna Barbara Hirsbrunner. Ella è cussegliera da la Baselgia evangelica refurmada dal Grischun e fa part a la partiziun europeica da l'ovra d'agid Missiun 21.
Cun ella ha «Vita e cretta» discurrì davart la Sinoda da missiun e tge ch'il Grischun sa contribuir. Las sumbrivas dal passà, ch’èn colliadas cun il tema «missiun», èn dentant er tema.